section_heading: Tex u Hrvatskoj
paragraph_text: U Hrvatskoj, tada Jugoslaviji, Tex je objavljen prvi put 1968. u izdanju novosadskog "Dnevnika" i izlazio je redovito sve do 1991. U samostalnoj Hrvatskoj objavljen je prvi put 1994. u izdanju Slobodne Dalmacije. Godine 2001. "Ludens" preuzima i nastavlja tamo gdje je Slobodna Dalmacija stala. Godine 2005. Tex počinje izlaziti u izdanju "Strip Agenta", a 2006. izdavačka kuća Libellus pokreće almanah ediciju i kreće s izdavanjem brojeva koje je propustio Dnevnik.